ગુજરાતમાં જન્મેલા ભકત બોડાણા દર વર્ષે કારતક સુદ અગિયારશે કૃષ્ણના દર્શન કરવા દ્વારિકા જતા પરંતુ વૃદ્ધ થયેલા બોડાણાએ એક વખત કહ્યું કે આવતાં વર્ષથી હું દર્શન કરવા આવી શકીશ નહીં ત્યારે ભગવાને તેને બીજા વર્ષે ગાડું લઈને આવવા કહ્યું અને પોતે જ તેની સાથે ડાકોર આવશે એમ કહી અંતરદ્યાન થઈ ગયા. ડાકોર પાસેના ખાખરિયા ગામે આવીને બોડાણાએ વાત કરી ત્યારે લોકો તેને ગાંડો ગણવા માંડયા. બીજા વર્ષે બોડાણો ગાડું લઈને દ્વારિકા પહોંચ્યો.